Deg unebdu, d isekla uɣur ddarayen yimdanen d yiɣersiwen ɣef waqqaren n yiṭij. Di taggara, tewwi-d ad d-nemmeslay ɣef wazal n yisekla d yidgan n tizzegzewt deg yiɣerman: di temdinin, yettluɣu mliḥ uzwu; ma ulac isekla d acu ara s-yesneqsen aluɣu? Ma yella ulac idgan n tizzegzewt, anida ara izmiren ad sgunfun neɣ ad kksen lxiq madden? D acu n ccbaḥa i tezmer ad tt-id-tmagger tiṭ, ma tuɣal twennaḍṭ ala ssiman d llajuṛ ? Ihi, tifrat d uẓẓu n yisekla d useḥbiber fell-asen.